ჟოხოვის კუნძული
ჟოხოვის კუნძული (რუს. остров Жохова) — კუნძული დე ლონგის კუნძულთა ჯგუფში, აღმოსავლეთ ციმბირის ზღვის ჩრდილოეთ ნაწილში (რუსეთის ტერიტორია, იაკუტია). ფართობი დაახლ. 58 კმ². ძირითადად აგებულია ბაზალტებით. გავრცელებულია ტუნდრის მცენარეულობა. აღმოაჩინა რუსულმა ჰიდროგრაფიულმა ექსპედიციამ 1914 წელს გემებით „ვაიგაჩითა“ და „ტაიმირით“. სახელი ეწოდება ექსპედიციის მონაწილის, ა. ჟოხოვის პატივსაცემად.